gl en fr gl pt id gl pt gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl it gl gl gl en gl gl gl gl gl gl gl gl gl gl gl nl gl gl gl gl gl gl gl gl gl gl gl gl gl tr gl gl fr gl es es en en gl pt gl gl gl gl gl gl gl
Posicionamento diante da situación das persoas que buscan refuxio en Europa e diante das respostas e actuacións dos gobernos europeos – Agamme
Asociación galega contra o maltrato a menores
VII Xornadas sobre o maltrato á infancia e á adolescencia
Posicionamento diante da situación das persoas que buscan refuxio en Europa e diante das respostas e actuacións dos gobernos europeos
Desde a Asociación Galega contra o Maltrato a Menores (AGAMME) apoiamos e difundimos o manifesto emitido polo Foro Galego de Inmigración arredor da situación daquelas mulleres, homes e nenos que buscan refuxio en Europa e son rexeitadas ou expulsadas polos Estados europeos sen respectar a lexislación internacional nin os dereitos humanos.
As organizacións en defensa dos Dereitos Humanos levamos xa moitos anos reivindicando e denunciando a situación de conflito que viven algúns países do mundo, sobre todo, países da franxa norteafricana como é Siria e Libia por exemplo.
Nas últimas semanas estamos vendo como miles de persoas están chegando a países de Europa en busca de refuxio. A resposta de Occidente non pode ser máis vergoñenta e hipócrita. Vemos como países, como Hungría ou Eslovenia, enchen o seu territorio de cercas con  concertinas e agreden a estas persoas con grandes doses de violencia.
Estamos vendo tamén como países, encabezados por Alemaña, deciden tomar cartas no asunto e parecen dar repentinas mostras de solidariedade e humanitarismo, cando ata hai ben pouco actuaban con total conivencia con réximes dictatoriais, subministrando armas e realizando intervencións militares en Oriente Medio.
O mes de setembro trouxenos o indignante espectáculo da subasta de números de persoas refuxiadas a seren acollidas polos estados da Unión €uropea, tocándolle ao Estado español a nimia cifra de 14.931 persoas.
O Foro Galego de Inmigración non pode facer outra cousa que solidarizarse con estas persoas, que teñen pleno dereito de asilo, e esixe que se lles garantan todos os medios para que poidan chegar aos países de acollida, que se lles respecten os seus dereitos e que se lles facilite os medios para que poidan levar unha vida digna nos lugares onde se asenten. O mesmo dereito a vivir con dignidade e en paz que nos pertence a todas as persoas, nazamos onde nazamos, e que as estas mulleres, homes, nenas e nenos lles está a ser roubado. Violación de dereitos, espolio de recursos naturais e enerxéticos, infame negocio das empresas de seguridade e parafernalias armamentísticas coa dor e o sofrimento humano.
O Foro Galego de Inmigración quere poñer enriba da mesa que a realidade das persoas refuxiadas, que de repente saltou a primeita páxina dos xornais e as cabeceiras dos informativos, non ten nada de novo. As persoas demandantes de asilo están a vivir no noso territorio e non se lles está outorgando ese dereito. Persoas que son perseguidas nos seus países de orixe e rexeitadas na fronteira de Ceuta e Melilla, recibidas con brutalidade policial e devoltas sen as mínimas garantias xurídicas e de respeito aos dereitos fundamentais.
Non son refuxiadas, son a consecuencia máis directa e cruel do sistema terrorista no que estamos instaladas e que ten nome: Capitalismo, Imperialismo, Patriarcado. Fillas e fillos da mesma inxustiza e violencia que obrigan a millares de persoas a deixar as súas familias e comunidades de pertenza para conseguir uns medios mínimos de sobrevivencia. Persoas que  chegan ao noso territorio e son criminalizadas, negándolles a posibilidade de acceder a unha tarxeta de residencia que lles permita poder realizar o seu proxecto de vida, sinaladas en discursos mediáticos e racistas como culpábeis polo deterioro dos servizos públicos e a perda de dereitos, explotadas por un empresariado sen escrúpulos que o que fan e conseguir escravos a un baixo custe.
Estas persoas viven todos os días co medo dunha redada policial que as deteña e leve a un CIE (Centro de Internamento de Extranxeiros) onde poden estar detidos ata 60 días esperando unha deportación que ao mellor non chega a suceder. Os CIE son Centros de Amoreamento de persoas sometidas a condicións infrahumanas, abusos e  torturas. Mulleres e homes privadas dos direitos mais elementais pelo único feito de careceren de permiso de residencia.
E se non toca regreso forzoso, o premio por haber pasado por un CIE é a abertura dun procedimento de expulsión pendente de execución. Noutras palabras, aumento da inseguranza xurídica, mais medo e sometimento.
O Estado español, e Europa en xeral, decide acoller a refuxiadas cando por outra banda teñen contratados Voos de Deportación para expulsar a persoas que non gozan desa protección. Lembremos que o Estado español ten aprobado algo máis de doce millóns de euros para expulsar aproximandamente a quince mil persoas durante este ano e parte do seguinte. Así que nos atopamos coa demagoxia de que se aceptan a 14.931 para expulsar pola porta de atrás a 15.000 persoas.
O Foro Galego de Inmigración quere, através deste comunicado, solidarizarse coas persoas refuxiadas, coas víctimas dunha situación de guerra global atizada polos intereses capitalistas e imperialistas, con todas as expulsadas polos efectos dunha crise de de reprodución  social e ecolóxica de enormes dimensións que están a ameazar a vida de millares de persoas en todo o mundo.
Alegrámonos da vaga de solidariedade que está a percorrer cidades, vilas e conciencias, e confiamos en que esa mesma solidariedade poida extenderse as nosas veciñas e veciños que día  día teñen que lidiar coas medidas represivas e o racismo institucional do goberno español.
Agora que se está a falar de cidades de asilo, comprometámonos a converter as nosas vilas e cidades en espazos de xustiza social. Deixemos de falar de humanitarismo, de interculturalidade, enquanto sexa preciso seguir denunciando o racismo, a represión, o neocolonialismo e o espolio.
Comprometámonos a derrubar a división social alimentada por un capitalismo voraz que se beneficia da competición por unhas poucas migallas mentres unhas poucas acapran todo. Somente desmontando os dispositivos que alimentam um sistema gerador de desigualdade e violencia a nivel global, poderemos construir un mundo onde non existan fronteiras para disfrutar dunha vida digna e plena.
NINGUNHA PERSOA É ILEGAL!
FREEMOS A REPRESIÓN ÁS MIGRANTES, PAREMOS OS VOOS DE DEPORTACIÓNS
Posicionamento diante da situación das persoas que buscan refuxio en Europa e diante das respostas e actuacións dos gobernos europeos
admin 29th Setembro 2015 Sin categoría No Comments
← Os nenos non menten: a dura historia de Daniela Lezcano
Cosidó alerta do aumento nun 25% en casos de violencia contra o menor no primeiro semetre →
Deixa unha resposta Cancelar a resposta
O teu enderezo electrónico non se publicará Os campos obrigatorios están marcados con *
Gardar o meu nome, correo electrónico e sitio web neste navegador para a próxima vez que faga un comentario.
Últimas novas e actividades
AGAMME pide ao goberno que condee a actuación de Marrocos e que investigue presuntos delitos de homicidio imprudente e omisión do deber de socorro.
Escrito presentado por AGAMME no día de onte, 28 de xuño, perante o goberno central. TEXTO EN GALEGO Ante […]
AGAMME reitera perante á Ministra de Xustiza o seu apoio ao indulto para María Salmerón
Esta mañá AGAMME dirixiuse ao Ministerio de Xustiza para reiterar o seu apoio á petición de indulto de María […]
AGAMME solicita ao goberno que conceda o indulto a María Salmerón
No día de hoxe, AGAMME fixo chegar ao goberno, ao Defensor do Pobo e á Fiscalía Xeral do estado un escrito no […]
Declaración de AGAMME sobre o cumprimento de Dereitos de Infancia no conflito de Ucraína
DECLARACIÓN SOBRE O ESTADO DE CUMPRIMENTO DE DDHH NO CONFLITO ARMADO EN UCRANIA Dende AGAMME, Asociación […]
O movemento feminista galego diríxese a organismos autonómicos, estatais e internacionais para esixir o cumprimento de DDHH no Sahara Occidental e a liberación de Sultana Khaya do arresto domiciliario
No día de hoxe, luns 13 de decembro de 2021, un total de 33 entidades pertencentes ao movemento feminista […]
Mulheres Nacionalistas galegas en AGAMME solicita ao goberno que conceda o indulto a María Salmerón
María Ramos Pereira en AGAMME solicita ao goberno que conceda o indulto a María Salmerón
Luz Darriba en AGAMME subscribe a Declaración do Movemento Femista en apoio á activista saharaui Sultana Khaya
VII Xornadas de AGAMME. Ludopatía en infancia e adolescencia (2ª parte). – Agamme en DOS VIDEOXOGOS ÁS APOSTAS DEPORTIVAS. Antonio Rial Boubeta.
Mulheres Nacionalistas Galegas en Coordinador parental: escrito ao Presidente do Parlamento de Galiza
Mulheres Nacionalistas Galegas en Coordinador parental: escrito ao Presidente do Parlamento de Galiza
Histórico Seleccionar mes Xuño 2022  (1) Maio 2022  (1) Abril 2022  (1) Marzo 2022  (1) Decembro 2021  (2) Novembro 2021  (2) Outubro 2021  (1) Abril 2021  (2) Marzo 2021  (1) Xaneiro 2021  (1) Xullo 2020  (1) Abril 2020  (1) Marzo 2020  (4) Febreiro 2020  (3) Xaneiro 2020  (5) Decembro 2019  (1) Novembro 2019  (3) Outubro 2019  (2) Xullo 2019  (1) Maio 2019  (3) Marzo 2019  (3) Febreiro 2019  (1) Xaneiro 2019  (9) Novembro 2018  (2) Agosto 2018  (2) Maio 2018  (1) Abril 2018  (1) Marzo 2018  (1) Xaneiro 2018  (1) Decembro 2017  (3) Novembro 2017  (6) Outubro 2017  (2) Setembro 2017  (4) Agosto 2017  (6) Xullo 2017  (3) Xuño 2017  (2) Maio 2017  (6) Abril 2017  (4) Marzo 2017  (2) Febreiro 2017  (1) Xaneiro 2017  (2) Decembro 2016  (3) Novembro 2016  (5) Outubro 2016  (5) Xuño 2016  (6) Maio 2016  (5) Abril 2016  (3) Marzo 2016  (3) Febreiro 2016  (10) Decembro 2015  (2) Novembro 2015  (5) Outubro 2015  (2) Setembro 2015  (5) Agosto 2015  (7) Xullo 2015  (2) Xuño 2015  (6) Maio 2015  (6) Abril 2015  (13) Marzo 2015  (7) Febreiro 2015  (7) Xaneiro 2015  (1) Decembro 2014  (3) Novembro 2014  (3) Outubro 2014  (1) Setembro 2014  (5) Agosto 2014  (1) Xuño 2014  (4) Maio 2014  (9) Xaneiro 2014  (2) Novembro 2013  (2) Xullo 2013  (2) Xuño 2013  (2) Maio 2013  (1) Xaneiro 2013  (11) Maio 2012  (2) Abril 2012  (1) Novembro 2011  (1) Outubro 2011  (3)
Copyright © 2022 Agamme. Powered by WordPress. Theme: Spacious by ThemeGrill.
VII Xornadas sobre o maltrato á infancia e á adolescencia
IV Xornadas sobre maltrato á infancia e á adolescencia
V Xornadas sobre maltrato á infancia e á adolescencia